**เทศบาลตำบลมหาราช**

**หมายเหตุประกอบงบการเงิน**

**สำหรับปีสิ้นสุดวันที่ 30 กันยายน 2566**

**หมายเหตุ 1 ข้อมูลทั่วไป**

เทศบาลตำบลมหาราชมีหน้าที่ความรับผิดชอบหลัก คือ (1) รักษาความสงบเรียบร้อยของประชาชน (2) ให้มีและบำรุงทางบกและทางน้ำ (3) รักษาความสะอาดของถนนหรือทางเดินและที่สาธารณะรวมทั้งการกำจัดมูลฝอยและสิ่งปฏิกูล (4) ป้องกันและระงับโรคติดต่อ (5) ให้มีเครื่องใช้ในการดับเพลิง (6) ให้ราษฎรได้รับการศึกษาอบรม (7) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ (8) บำรุงศิลปะ จารีตประเพณี ภูมิปัญญาท้องถิ่น และวัฒนาธรรมอันดีของท้องถิ่น (9) หน้าที่อื่นตามกฎหมายบัญญัติให้เป็นหน้าที่ของเทศบาล การปฏิบัติงานตามหน้าที่ของเทศบาลต้องเป็นไปเพื่อประโยชน์สุขของประชาชนโดยวิธีการบริหารกิจการบ้านเมืองที่ดี และคำนึงถึงการมีส่วนร่วมของประชาชนในการจัดทำแผนพัฒนาเทศบาลการจัดทำงบประมาณ การจัดซื้อ จัดจ้าง การตรวจสอบ การประเมินผลการปฏิบัติงานและการเปิดเผยข้อมูลข่าวสาร ทั้งนี้ ให้เป็นไปตามกฎหมาย ระเบียบ ข้อบังคับว่าด้วยการนั้น และหลักเกณฑ์และวิธีการที่กระทรวงมหาดไทยกำหนด

เทศบาลตำบลมหาราช ตั้งอยู่ที่ 999 หมู่ที่ 6 ตำบลหัวไผ่ อำเภอมหาราช จังหวัดพระนครศรีอยุธยา

กรอบกฎหมายหลักที่เกี่ยวข้องกับการดำเนินงานขององค์กรปกครองส่วนท้องถิ่น ได้แก่ พระราชบัญญัติเทศบาล พ.ศ. 2496 และก้ไขเพิ่มเติม (ฉบับที่ 2 ) พ.ศ. 2546 และพระราชบัญญัติกำหนดและขั้นตอน การกระจายอำนาจให้แก่องค์กรปกครองส่วนท้องถิ่น พ.ศ. 2542 และที่แก้ไขเพิ่มเติม

เทศบาลตำบลมหาราช ได้ตั้งงบประมาณรายจ่ายประจำปีงบประมาณ พ.ศ. 2566 จำนวน 40,600,000.00 บาท (ปีงบประมาณ พ.ศ. 2565 จำนวน 40,500,000.00บาท) โดยแยกเป็นงบลงทุน จำนวน 23,959,100.00 บาท และงบประจำ จำนวน 16,640,900.00 บาท เพื่อใช้จ่ายในการปฏิบัติงาน 12 แผนงานดังนี้ แผนงบกลาง แผนงานบริหารทั่วไป แผนงานการรักษาความสงบภายใน แผนงานการศึกษา แผนงานสาธารณสุข แผนงานสังคมสงเคราะห์ แผนงานเคหะและชุมชน แผนสร้างความเข้มแข็งและชุมชน แผนงานการศาสนา วัฒนธรรมและนันทนาการ แผนงานอุตสาหกรรมและการโยธา แผนงานการเกษตร และแผนงานการพาณิชย์

เทศบาลตำบลมหาราชมีหน่วยงานภายใต้สังกัดจำนวน 2 แห่ง ประกอบด้วยศูนย์พัฒนาเด็กเล็กเทศบาลตำบลมหาราช กิจการประปา ซึ่งรับผิดชอบบริหารจัดการเงินงบประมาณและเงินนอกงบประมาณที่ได้รับ การจัดสรรของแต่ละแห่ง หน่วยงานภายใต้สังกัดดังกล่าวไม่ป็นหน่วยงานที่เสนอรายงาน และไม่มีการจัดทำงบการเงินแยกกัน รายการบัญชีของหน่วยงานภายใต้สังกัดทุกแห่งจึงได้นำมาแสดงรวมไว้ในรายงานการเงินฉบับนี้

**หมายเหตุ 2 เกณฑ์การจัดทำรายงานการเงิน**

รายงานการเงินฉบับนี้จัดทำขึ้นตามพระราชบัญญัติวินัยการเงินการคลังของรัฐ พ.ศ. 2561 รายการ ที่ปรากฏในรายงานการเงินฉบับนี้เป็นไปตามมาตรฐานการบัญชีภาครัฐและนโยบายการบัญชีภาครัฐ ที่กระทรวงการคลังกำหนด และหนังสือกรมบัญชีกลาง ที่ กค 0410.3/ว 731 ลงวันที่ 13 สิงหาคม 2564 เรื่องแนวทางการจัดทำรายงานการเงินตามมาตรฐานการบัญชีภาครัฐและนโยบายการบัญชีภาครัฐสำหรับองค์กรปกครองส่วนท้องถิ่น และหนังสือกรมบัญชีกลาง ที่ กค 0410.2/ว 479 ลงวันที่ 2 ตุลาคม 2563 เรื่อง รูปแบบ การนำเสนอรายงานการเงินของหน่วยงานของรัฐ

รายงานการเงินนี้จัดทำขึ้นโดยใช้เกณฑ์ราคาทุนเดิม เว้นแต่จะได้เปิดเผยไว้เป็นอย่างอื่นในนโยบาย การบัญชี

รายงานการเงินนี้ได้รวมข้อมูลบัญชีของหน่วยงานต้นสังกัด และหน่วยงานภายใต้สังกัด ตาม หนังสือกรมส่งเสริมการปกครองท้องถิ่น ที่ มท 0808.4/ว 3020 ลงวันที่ 29 กันยายน 2563 และหนังสือ กรมส่งเสริมการปกครองส่วนท้องถิ่น ที่ มท 0808 4/ว 3901 ลงวันที่ 22 กันยายน 2566 เรื่อง ซักซ้อมแนวทางปฏิบัติในการบันทึกบัญชีขององค์กรปกครองส่วนท้องถิ่น

**หมายเหตุ 3 สรุปนโยบายการบัญชีที่สำคัญ**

**3.1 เงินสดและรายการเทียบเท่าเงินสด**

เงินสดและรายการเทียบเท่าเงินสด ประกอบด้วย เงินสดในมือ เช็ค ดราฟต์ ธนาณัติ เงินฝากประเภท กระแสรายวัน เงินฝากออมทรัพย์/เผื่อเรียก เงินฝากประจำไม่เกิน 3 เดือนและเงินฝากกระทรวงการคลัง

โดยหน่วยงานจะรับรู้ในราคาตามมูลค่าที่ตราไว้หรือมูลค่าที่จะได้รับ

**3.2 ลูกหนี้การค้า**

ลูกหนี้ค่าสินค้าและบริการ หมายถึง จำนวนเงินที่หน่วยงานมีสิทธิได้รับชำระจากบุคคลภายนอก หรือหน่วยงานอื่น ซึ่งเกิดจากการขายสินค้าและบริการอันเป็นส่วนหนึ่งของการดำเนินงานปกติของหน่วยงาน หน่วยงานจะรับรู้ลูกหนี้จากการขายสินค้าและบริการตามมูลค่าสุทธิที่จะได้รับ เช่น ค่าธรรมเนียมเก็บและ ขนมูลฝอยค่าน้ำประปา ค่าเช่า ค่ารักษาพยาบาล เป็นต้น โดยมีการประมาณการค่าเผื่อหนี้สงสัยจะสูญสำหรับลูกหนี้ ส่วนที่คาดว่าจะไม่สามารถเรียกเก็บได้

ลูกหนี้ทรัพย์รับจำนำ หมายถึง ทรัพย์หรือสิ่งของที่สถานธนานุบาลรับจำนำไว้ หน่วยงานจะรับรู้ ด้วยมูลค่าต่ำกว่ามูลค่ายุติธรรมตามเกณฑ์ที่สำนักงานคณะกรรมการจัดการสถานธนานุบาลขององค์กรปกครอง ส่วนท้องถิ่นกำหนด โดยไม่ตั้งบัญชีค่าเผื่อหนี้สงสัยจะสูญ

ค่าเผื่อหนี้สงสัยจะสูญ หน่วยงานตั้งประมาณการค่าเผื่อหนี้สงสัยจะสูญ ตามหนังสือกรมส่งเสริมการปกครองท้องถิ่น ที่ มท 0808.4/ว 3901 ลงวันที่ 22กันยายน 2566 เรื่อง ซักซ้อมแนวทางปฏิบัติในการบันทึกบัญชีขององค์กรปกครองส่วนท้องถิ่น ให้คำนวณเป็นร้อยละของยอดลูกหนี้ ดังนี้

**จำนวนค้างชำระ (ปี) ร้อยละที่ใช้คำนวณค่าเผื่อหนี้สงสัยจะสูญ**

ปีที่ 2 20

ปีที่ 3 - 5 50

ปีที่ 5 ขึ้นไป 100

ซึ่งการตั้งค่าเผื่อหนี้สงสัยจะสูญจะตั้งคู่กับหนี้สงสัยจะสูญเป็นค่าใช้จ่าย ณ วันสิ้นรอบระยะเวลาบัญชี

**3.3 ลูกหนี้เงินโอนและรายการอุดหนุนระยะสั้น**

ลูกหนี้ค่าภาษี หมายถึง จำนวนเงินที่หน่วยงานมีสิทธิได้รับชำระจากผู้ที่มีหน้าที่ต้องเสียภาษีประจำปี หน่วยงานจะรับรู้ลูกหนี้ค่าภาษีตามมูลค่าสุทธิที่จะได้รับ โดยมีการประมาณการค่าเผื่อหนี้สงสัยจะสูญสำหรับลูกหนี้ส่วนที่คาดว่าจะไม่สามารถเรียกเก็บได้

รายได้เงินอุดหนุนค้างรับ หมายถึง จำนวนเงินที่หน่วยงานจะได้รับสนับสนุนจากหน่วยงานภาครัฐหรือหน่วยงานอื่น ที่นอกเหนือจากค่าสินค้าและบริการแต่ยังไม่ได้รับเงิน หน่วยงานจะรับรู้ตามมูลค่าที่คาดว่าจะได้รับ

**3.4 ลูกหนี้อื่นระยะสั้น**

ลูกหนี้เงินยืม หมายถึง ลูกหนี้ภายในหน่วยงานกรณีให้ข้าราชการ พนักงาน เจ้าหน้าที่ หรือผู้ที่ได้รับอนุมัติให้ยืมเงินไปใช้จ่ายในการปฏิบัติงานโดยไม่มีดอกเบี้ย เช่น ลูกหนี้เงินยืมจากเงินงบประมาณ หน่วยงานจะรับรู้ลูกหนี้ตามราคาทุน โดยไม่ตั้งบัญชีค่าเผื่อหนี้สงสัยจะสูญ

ลูกหนี้เงินยืมเงินสะสม หมายถึง จำนวนเงินที่หน่วยงานให้ข้าราชการ พนักงาน เจ้าหน้าที่ หรือ ผู้ที่ได้รับอนุมัติให้ยืมเงินไปใช้จ่ายในการปฏิบัติงานจากแหล่งเงินสะสม อาจมีการคิดดอกเบี้ยหรือไม่ก็ได้ หน่วยงาน จะรับรู้ลูกหนี้ตามราคาทุน โดยไม่ตั้งบัญชีค่าเผื่อหนี้สงสัยจะสูญ

เงินรอรับคืน หมายถึง เงินที่เบิกไปเกินจำนวนที่ต้องจ่ายจริง ซึ่งจะต้องนำส่งคืนหน่วยงานภายหลัง

เงินจ่ายล่วงหน้า หมายถึง เงินที่หน่วยงานจ่ายล่วงหน้าให้แก่คู่สัญญา (ผู้ขายหรือผู้รับจ้าง) ตามเงื่อนไขในสัญญา ก่อนที่คู่สัญญาจะเริ่มปฏิบัติงานจริงตามสัญญา

ลูกหนี้เงินมัดจำและเงินประกัน หมายถึง จำนวนเงินที่หน่วยงานจ่ายไป เพื่อเป็นประกันใน การดำเนินการตามสัญญาให้ได้มาซึ่งสิทธิและบริการ และจะได้รับคืนเมื่อการดำเนินการตามเงื่อนไขสิ้นสุดลง หน่วยงานจะรับรู้ตามราคาทุน

รายได้ค้างรับ หมายถึง รายได้ของหน่วยงานซึ่งเกิดรายได้ขึ้นแล้วแต่ยังไม่ได้รับชำระเงิน โดยจะรับรู้ตามมูลค่าที่คาดว่าจะได้รับเช่น ดอกเบี้ยเงินฝากธนาคาร ดอกเบี้ยรับจำนำ เป็นต้น

ลูกหนี้ความรับผิดทางแพ่ง หมายถึง บุคคลภายนอกที่เป็นหนี้หน่วยงาน เนื่องจากทำความเสียหายให้กับทรัพย์สินของทางราชการ แสดงด้วยมูลค่าสุทธิที่จะได้รับโดยไม่ตั้งบัญชีค่าเผื่อหนี้สงสัยจะสูญ

ลูกหนี้ความรับผิดทางละเมิด หมายถึง ข้าราชการ ลูกจ้าง และพนักงานของหน่วยงานค้างชำระค่าสินไหมทดแทนแก่หน่วยงาน ซึ่งเกิดจากการกระทำละเมิดของเจ้าหน้าที่ แสดงด้วยมูลค่าสุทธิที่จะได้รับโดย ไม่ตั้งบัญชีค่าเผื่อหนี้สงสัยจะสูญ

ลูกหนี้อื่นๆ หมายถึง ลูกหนี้ที่ไม่ได้เกิดจากการดำเนินการค้าตามปกติของธุรกิจ ลูกหนี้ที่เกิดจากการค้าประเภทอื่นที่มีลักษณะแตกต่างกันไปนอกเหนือ จาการขายสินค้าหรือบริการ เช่น – เงินกู้ให้ยืม เช่น เงินให้กู้ยืมแก่พนักงานและลูกจ้าง เงินให้กู้ยืมแก่บริษัทย่อย เงินให้กู้ยืมแก่บริษัทร่วม

**3.5 เงินให้กู้ยืมระยะสั้น**

เงินให้กู้ยืมเงินทุนโครงการเศรษฐกิจชุมชน หมายถึง จำนวนเงินที่หน่วยงานให้บุคคลภายนอกกู้ยืมจากเงินทุนโครงการเศรษฐกิจชุมชน อาจมีการคิดดอกเบี้ยหรือไม่ก็ได้ เงินให้กู้แบ่งเป็นเงินให้กู้ยืมระยะสั้นและเงินให้กู้ยืมระยะยาว ที่มีกำหนดชำระคืนเกิน 1 ปี หน่วยงานจะรับรู้เงินให้กู้ยืมเมื่อได้จ่ายเงินให้กู้ยืมแก่บุคคลภายนอกตามราคาทุน โดยไม่ตั้งบัญชีค่าเผื่อหนี้สงสัยจะสูญ

**3.6 เงินลงทุนระยะสั้น**

เงินลงทุนระยะสั้น ได้แก่ เงินฝากประจำ โดยมีเงื่อนไขการฝากประจำที่มากกว่า 3 เดือน แต่ ไม่เกิน 1 ปี นับตั้งแต่วันสิ้นสุดรอบระยะเวลาการรายงาน หน่วยงานจะรับรู้ในราคาตามมูลค่าที่ตราไว้

**3.7 สินค้าคงเหลือ**

สินค้าคงเหลือ หมายถึง สินทรัพย์ที่มีในลักษณะที่ถือไว้เพื่อขาย หรือแจกจ่ายตามลักษณะการดำเนินงานปกติของหน่วยงาน หน่วยงานวัดมูลค่าด้วยราคาทุนตามวิธีเข้าก่อนออกก่อน

วัตถุดิบ หมายถึง สินทรัพย์ที่มีไว้เพื่อใช้ในกระบวนการผลิตสินค้า หน่วยงานวัดมูลค่าด้วยราคาทุนตาม วิธีเข้าก่อนออกก่อน

ทรัพย์หลุดจำนำ หมายถึง ทรัพย์รับจำนำซึ่งอยู่ในครอบครองของสถานธนานุบาล ที่ยึดมาเพื่อเป็นการหักล้างลูกหนี้ตามเงื่อนไขที่ตกลงไว้ โดยสถานธนานุบาลมีวัตถุประสงค์ที่จะจำหน่ายในอนาคตอันใกล้ หน่วยงานรับรู้ด้วยมูลค่าต่ำกว่ามูลค่ายุติธรรมตามเกณฑ์ที่สำนักงานคณะกรรมการจัดการสถานธนานุบาลของ องค์กรปกครองส่วนท้องถิ่นกำหนด

ยาและวัสดุที่มีไว้ใช้เพื่อการแพทย์ หมายถึง ยา และวัสดุการแพทย์ต่าง ๆ ที่ใช้ในทางการแพทย์ เพื่อการรักษาพยาบาล หน่วยงานวัดมูลค่าด้วยราคาทุนตามวิธีเข้าก่อนออกก่อน

**3.8 วัสดุคงเหลือ**

วัสดุคงเหลือ หมายถึง สินทรัพย์ที่หน่วยงานมีไว้เพื่อใช้ในการดำเนินงานตามปกติ โดยทั่วไปมีมูลค่าไม่สูง และไม่มีลักษณะคงทนถาวร หน่วยงานวัดมูลค่าด้วยราคาทุนตามวิธีเข้าก่อนออกก่อน

**3.9 สินทรัพย์หมุนเวียนอื่น**

ค่าใช้จ่ายจ่ายล่วงหน้าหมายถึง ค่าใช้จ่ายที่หน่วยงานจ่ายเงินแล้วแต่มีบางส่วนที่เป็นค่าใช้จ่ายของรอบระยะเวลาบัญชีถัดไปรวมอยู่ด้วย เช่น ค่าเช่าจ่ายล่วงหน้า ค่าเบี้ยประกันจ่ายล่วงหน้า ค่าโฆษณาจ่ายล่วงหน้า เป็นต้น หน่วยงานจะรับรู้ตามมูลค่าที่คาดว่าจะได้รับ

สินทรัพย์หมุนเวียนอื่น หมายถึง สินทรัพย์อื่น ๆ ที่นอกเหนือจากที่กล่าวข้างต้น ซึ่งจะเกิดประโยชน์แก่หน่วยงานในระยะเวลาไม่เกิน 1 ปี หน่วยงานจะรับรู้สินทรัพย์อื่นตามมูลค่าที่จะได้รับ

**3.10 เงินลงทุนระยะยาว**

เงินลงทุนระยะยาวประกอบด้วย เงินฝากเงินทุนส่งเสริมกิจการของหน่วยงาน และเงินฝากประจำโดยมีเงื่อนไขการฝากประจำที่มากกว่า 1 ปี นับตั้งแต่วันสิ้นสุดรอบระยะเวลาการรายงาน หน่วยงานจะรับรู้ด้วยมูลค่าที่ตราไว้ และมูลค่าที่จะได้รับ

**3.11 ที่ดิน อาคาร และอุปกรณ์**

ที่ดิน หมายถึง ที่ดินที่หน่วยงานมีกรรมสิทธิ์แสดงมูลค่าตามบัญชีที่เกิดจากราคาทุน

อาคาร หมายถึง อาคาร สิ่งปลูกสร้างและส่วนปรับปรุงอาคารที่หน่วยงานมีกรรมสิทธิ์และไม่มีกรรมสิทธิ์แต่หน่วยงานได้ครอบครองและนำมาใช้ประโยชน์ในการดำเนินงาน ที่มีราคาซื้อหรือได้มามูลค่าตั้งแต่ 10,000 บาทขึ้นไป และยังไม่หมดอายุการใช้งานอย่างมีประสิทธิภาพแสดงมูลค่าสุทธิตามบัญชีที่เกิดจากราคาทุน หักค่าเสื่อมราคาสะสม

อุปกรณ์ หมายถึง ครุภัณฑ์ประเภทต่างๆ รับรู้เป็นสินทรัพย์เฉพาะรายการที่ซื้อหรือได้มา  
ตั้งแต่ปีงบประมาณ พ.ศ. 2560 เป็นต้นมา ที่มีมูลค่าตั้งแต่ 10,000 บาทขึ้นไป แสดงมูลค่าสุทธิตามบัญชี  
ที่เกิดจากราคาทุนหักค่าเสื่อมราคาสะสม

ราคาทุนรวมต้นทุนทางตรงที่เกี่ยวข้องกับการจัดหาสินทรัพย์ เพื่อให้สินทรัพย์นั้นอยู่ในสภาพและสถานที่ที่พร้อมใช้งานได้ตามประสงค์ของฝ่ายบริหาร ราคาทุนของสินทรัพย์ที่ก่อสร้างขึ้นเองประกอบด้วยต้นทุน ค่าวัสดุ ค่าแรงงานทางตรง และต้นทุนทางตรงอื่น ๆ ที่เกี่ยวข้องกับการจัดหาสินทรัพย์

ต้นทุนที่เกิดขึ้นในภายหลัง ต้นทุนในการเปลี่ยนแทนส่วนประกอบจะรับรู้เป็นส่วนหนึ่งของมูลค่า ตามบัญชีของรายการที่ดิน อาคาร และอุปกรณ์ เมื่อมีความเป็นไปได้ค่อนข้างแน่ที่หน่วยงานจะได้รับประโยชน์ เชิงเศรษฐกิจในอนาคตหรือศักยภาพในการให้บริการเพิ่มขึ้นจากรายการนั้น และสามารถวัดมูลค่าต้นทุนของรายการนั้นได้อย่างน่าเชื่อถือ และตัดมูลค่าของชิ้นส่วนที่ถูกเปลี่ยนแทนออกจากบัญชีด้วยมูลค่าตามบัญชี ส่วนต้นทุนที่เกิดขึ้นในการซ่อมบำรุงที่ดิน อาคาร และอุปกรณ์ที่เกิดขึ้นเป็นประจำจะรับรู้เป็นค่าใช้จ่ายในรอบระยะเวลาบัญชีที่เกิดขึ้น

ค่าเสื่อมราคาหน่วยงานได้บันทึกเป็นค่าใช้จ่ายในงบแสดงผลการดำเนินงานทางการเงิน คำนวณโดยวิธีเส้นตรงตามอายุการใช้ประโยชน์โดยประมาณตามประกาศของเทศบาลตำบลมหาราชเรื่อง การกำหนดอายุ การใช้งานและอัตราค่าเสื่อมราคาของสินทรัพย์ ลงวันที่ 8 กันยายน 2563 (ดูตารางการกำหนดอายุการใช้งาน และอัตราค่าเสื่อมราคาสินทรัพย์ถาวรตามหนังสือกรมบัญีกลางที่ กค 0410.3/ว 567 ลงวันที่ 21 ธันวาคม 2561 เรื่องคู่มือการจัดทำรายสำรวจสินทรัพย์ขององค์กรปกครองส่วนท้องถิ่นเพื่อจัดทำบัญชีและรายงานการเงินตามมาตรฐานการบัญชีภาครัฐและนโยบายการบัญชีภาครัฐ) ดังนี้

อาคารถาวร 25 ปี

อาคารชั่วคราว/โรงเรือน 10 ปี

สิ่งก่อสร้าง

- ใช้คอนกรีตเสริมเหล็กหรือโครงเหล็กเป็นส่วนประกอบหลัก 15 ปี

- ใช้ไม้หรือวัสดุอื่นๆ เป็นส่วนประกอบหลัก 5 ปี

ครุภัณฑ์สำนักงาน 5 ปี

ครุภัณฑ์ยานพาหนะและขนส่ง 5 ปี

ครุภัณฑ์ไฟฟ้าและวิทยุ

- ครุภัณฑ์ไฟฟ้าและวิทยุ 5 ปี

- เครื่องกำเนิดไฟฟ้า 15 ปี

ครุภัณฑ์โฆษณาและเผยแพร่ 5 ปี

ครุภัณฑ์การเกษตร

-เครื่องมือและอุปกรณ์ 3 ปี

-เครื่องจักรกล 5 ปี

ครุภัณฑ์โรงงาน

- เครื่องมือและอุปกรณ์ 3 ปี

- เครื่องจักรกล 5 ปี

ครุภัณฑ์ก่อสร้าง

- เครื่องมือและอุปกรณ์ 3 ปี

- เครื่องจักรกล 5 ปี

ครุภัณฑ์สำรวจ 5 ปี

ครุภัณฑ์การแพทย์และวิทยาศาสตร์ 5 ปี

ครุภัณฑ์คอมพิวเตอร์ 5 ปี

ครุภัณฑ์การศึกษา 5 ปี

ครุภัณฑ์งานบ้านงานครัว 5 ปี

ครุภัณฑ์กีฬา/กายภาพ 5 ปี

ครุภัณฑ์ดนตรี/นาฏศิลป์ 5 ปี

ครุภัณฑ์อาวุธ 5 ปี

ครุภัณฑ์สนาม 5 ปี

ครุภัณฑ์อื่น 5 ปี

ไม่มีการคิดค่าเสื่อมราคาสำหรับที่ดิน และสินทรัพย์ระหว่างก่อสร้าง

**3.12 สินทรัพย์โครงสร้างพื้นฐาน**

สินทรัพย์โครงสร้างพื้นฐานคือสินทรัพย์ที่แสดงลักษณะทั้งหมดหรือบางส่วนดังต่อไปนี้

- เป็นส่วนหนึ่งของระบบหรือเครือข่าย

- มีลักษณะเฉพาะและไม่สามารถนำไปใช้ประโยชน์ทางอื่นได้

- เคลื่อนที่ไม่ได้และ

- มีข้อจำกัดในการจำหน่าย

เทศบาลตำบลมหาราชแสดงรายงารสินทรัพย์โครงสร้างพื้นฐานตามราคาทุนหักค่าเสื่อมราคาสะสม ค่าเสื่อมราคาบันทึกค่าใช้จ่ายในงบแสดงผลการดำเนินงานทางการเงินคำนวณโดยวิธีเส้นตรงตามอายุการใช้ประโยชน์โดยประมาณตามประกาศของเทศบาลตำบลมหาราชเรื่อง การกำหนดอายุการใช้งานและอัตราค่าเสื่อมราคาสินทรัพย์ ลงวันที่ 8 กันยายน 2563 (ดูตารางการกำหนดอายุการใช้งานและอัตราค่าเสื่อมราคาสินทรัพย์ถาวรตามหนังสือกรมบัญชีกลาง ที่ กค 0410.3/ว 567 ลงวันที่ 21 ธันวาคม 2561 เรื่องคู่มือการจัดทำรายงานสำรวจสินทรัพย์ขององค์กรปกครองส่วนท้องถิ่น เพื่อการจัดทำบัญชีและรายงานตามมาตรฐานการบัญชีภาครัฐและนโยบายการบัญชีภาครัฐ) ดังนี้

ถนนคอนกรีต 10 ปี

ถนนลาดยาง 5 ปี

สะพานคอนกรีตเสริมเหล็ก 20 ปี

เขื่อนดิน 20 ปี

เขื่อนปูน 20 ปี

อ่างเก็บน้ำ 30 ปี สินทรัพย์โครงสร้างพื้นฐานอื่น 20 ปี

ไม่มีการคิดค่าเสื่อมราคาสำหรับสินทรัพย์โครงสร้างพื้นฐานระหว่างก่อสร้าง

**3.13 สินทรัพย์ไม่มีตัวตน**

สินทรัพย์ไม่มีตัวตน หมายถึง ต้นทุนที่เกี่ยวข้องโดยตรงในการพัฒนาโปรแกมคอมพิวเตอร์ รวมถึง ระบบงานต่าง ๆ และต้นทุนเว็บไซต์ ทั้งที่ได้มาจากการซื้อ และการจ้างพัฒนาขึ้น โดยหน่วยงานมีสิทธิ์ควบคุม การใช้ประโยชน์จากสินทรัพย์นั้น และคาดว่าจะได้รับประโยชน์เชิงเศรษฐกิจหรือศักยภาพในการให้บริการจากสินทรัพย์นั้นเกินกว่าหนึ่งปี หน่วยงานแสดงรายการสินทรัพย์ไม่มีตัวตนตามราคาทุนหักค่าตัดจำหน่ายสะสม

ค่าตัดจำหน่ายสินทรัพย์ไม่มีตัวตนหน่วยงานบันทึกเป็นค่าใช้จ่ายในงบแสดงผลการดำเนินงานทางการเงิน คำนวณโดยวิธีเส้นตรงตามอายุการให้ประโยชน์โดยประมาณ 10 ปี

**3.14 เจ้าหนี้ระยะสั้น**

เจ้าหนี้ระยะสั้นประกอบด้วย เจ้าหนี้การค้า และเจ้าหนี้อื่นที่หน่วยงานเป็นหนี้แก่บุคคลภายนอก หรือหน่วยงานอื่นที่เกิดจากการจัดซื้อจัดจ้าง หรือหนี้ที่เกิดจากการดำเนินงานในงวดบัญชีปัจจุบัน แต่หน่วยงาน ยังไม่ได้ชำระค่าสินค้าและบริการ โดยจะรับรู้เจ้าหนี้เมื่อได้รับสินค้าและบริการที่หน่วยงานได้มีการตรวจรับเรียบร้อยแล้วค่าใช้จ่ายค้างจ่ายที่เกิดขึ้นแล้วในรอบระยะเวลาบัญชีปีปัจจุบัน แต่หน่วยงานยังไม่ได้ตรวจรับ เช่น ค่าสาธารณูปโภคค้างจ่าย ดอกเบี้ยค้างจ่าย ค่าจ้างและค่าตอบแทนค้างจ่าย เป็นต้น รวมถึงภาษีหัก ณ ที่จ่ายที่ยังไม่ได้จ่ายให้กับสรรพากร

**3.15 เจ้าหนี้เงินโอนและรายการอุดหนุนระยะสั้น**

เงินรับฝากรอคืนแผ่นดิน หมายถึง เงินอุดหนุนที่หน่วยงานได้รับจากหน่วยงานภาครัฐและกำหนดรายการให้ใช้จ่าย ซึ่งเหลือจ่ายในรอบระยะเวลาบัญชีปัจจุบัน และสามารถนำเงินเหลือจ่ายมาใช้ต่อในรอบระยะเวลาบัญชีถัดไปได้ตามที่หน่วยงานภาครัฐกำหนด หรือต้องส่งคืนให้กับหน่วยงานภาครัฐกรณีที่หมดความจำเป็น ใน การใช้จ่าย

รายได้เงินอุดหนุนค้างรับล่วงหน้า หมายถึง จำนวนเงินที่หน่วยงานได้รับสนับสนุนจากหน่วยงานภาครัฐหรือหน่วยงานอื่นก่อนเกิดค่าใช้จ่าย หน่วยงานจะทยอยรับรู้เป็นรายได้เมื่อเกิดค่าใช้จ่าย

**3.16 เงินกู้**

หน่วยงานแสดงเจ้าหนี้เงินกู้ที่ถึงกำหนดชำระคืนภายในหนึ่งรอบระยะเวลาบัญชีเป็นส่วนของเงินกู้ยืมระยะยาวที่ถึงกำหนดชำระภายใน 1 ปี และรายการเงินกู้ที่ถึงกำหนดชำระคืนเกินกว่าหนึ่งรอบระยะเวลาบัญชีเป็นเงินกู้ยืมระยะยาวในงบแสดงฐานะการเงิน

**3.17 เงินรับฝาก**

เงินรับฝาก หมายถึง เงินที่ได้รับโดยมีวัตถุประสงค์ให้ใช้จ่ายในกิจการอย่างใดอย่างหนึ่งโดยเฉพาะหรือรับไว้เพื่อจ่ายตามเงื่อนไขหรือคืนเงินให้กับผู้มีสิทธิ หน่วยงานจะรับรู้ตามมูลค่าที่ได้รับ

เงินประกัน หมายถึง เงินที่ได้รับไว้สำหรับประกันสินค้า หรือผลงานซึ่งมีกำหนดระยะเวลาใน การประกัน เมื่อพ้นระยะเวลาประกันแล้วหน่วยงานจะจ่ายคืนให้กับผู้ประกัน หน่วยงานจะรับรู้ตามมูลค่า ที่ ได้รับ

**3.18 ประมาณการหนี้สิน**

ประมาณการหนี้สิน หมายถึง หนี้สินที่มีความไม่แน่นอนเกี่ยวกับจังหวะเวลา หรือจำนวนที่ต้องจ่ายชำระ แต่เป็นภาระผูกพันในปัจจุบันซึ่งมีความเป็นไปได้ค่อนข้างแน่ที่หน่วยงานจะต้องจ่ายชำระภาระผูกพันนั้น ในอนาคต และสามารถประมาณมูลค่าภาระผูกพันนั้นได้อย่างน่าเชื่อถือ เช่น หนี้สินค่าชดเชยความเสียหาย หน่วยงานจะรับรู้ประมาณการหนี้สินด้วยจำนวนที่ประมาณการที่ดีที่สุดของรายจ่ายที่จะต้องจ่าย ณ วันที่ใน งบแสดงฐานะการเงินเพื่อชำระภาระผูกพันนั้น

**3.19 เจ้าหนี้ตามสัญญาเช่าการเงิน**

**เจ้าหนี้ตามสัญญาเช่าการเงิน เป็นหนี้สินจากสัญญาเช่าที่เกิดความเสี่ยงและผลตอบแทนทั้งหมดหรือเกือบทั้งหมดที่ผู้เป็นเจ้าของพึงได้รับจากสินทรัพย์ให้แก้ผู้เช่า ไม่ว่าในที่สุดการโอนสิทธิ์จะเกิดขึ้น**หรือไม่ ซึ่งถือเป็นสัญญาเช่าการเงิน หน่วยงานรับรู้เป็นสินทรัพย์ภายใต้สัญญาเช่าการเงินและหนี้สินภายใต้สัญญาเช่าการเงินในงบแสดงฐานะการเงินด้วยจำนวนเงินมูลค่ายุติธรรมของสินทรัพย์ที่เช่าหรือมูลค่าปัจจุบันของจำนวนเงินขั้นต่ำที่ต้องจ่ายแล้วแต่จำนวนใดจำต่ำกว่า จำนวนเงินขั้นต่ำที่ต้องจ่ายนำมาแยกเป็นค่าใช้จ่ายทางการเงินและ ส่วนที่จะนำไปลดหนี้ที่ยังไม่ได้ชำระ ค่าใช้จ่ายทางการเงินต้องเป็นส่วนให้กับงวดต่างๆ ตลอดอายุสัญญาเช่าเพื่อทำให้อัตราดอกเบี้ยแต่ละงวดเป็นอัตราคงที่สำหรับยอดคงเหลือของหนี้สินที่เหลืออยู่แต่ละงวด หน่วยงานคิดค่าเสื่อมราคาสำหรับสินทรัพย์เสื่อมสภาพที่เช่าโดยสอดคล้องกับวิธีการคิดค่าเสื่อมราคาของสินทรัพย์เสื่อมสภาพซึ่งหน่วยงานเป็นเจ้าของโดยวิธีเส้นตรงตามอายุการใช้งานโดยประมาณทั้งนี้ หากไม่มีความแน่นอนอย่างสมเหตุสมผลที่หน่วยงานจะเป็นเจ้าของสินทรัพย์เมื่ออายุสัญญาเช่าสิ้นสุดลงหน่วยงานต้องตัดค่าเสื่อมราคาสินทรัพย์ให้หมดภายในอายุสัญญาหรืออายุการให้ประโยชน์แล้วแต่อายุใดจะสั้นกว่า

**3.20 สัญญาเช่าดำเนินงาน**

หน่วยงานรับรู้จำนวนเงินที่จ่ายตามสัญญาเช่าดำเนินงานเป็นค่าใช้จ่ายตามวิธีเส้นตรงตลอดอายุสัญญาเช่า นอกจากว่าจะเกณฑ์อื่นที่เป็นระบบซึ่งสะท้อนถึงระยะเวลาที่ผู้เช่าได้รับประโยชน์ได้ดีกว่า

**3.21 รายได้จากเงินงบประมาณ(เฉพาะหน่วยรับงบตรง)**

รายได้จากเงินงบประมาณรับรู้ตามเกณฑ์ ดังนี้

(1) กรณีที่เบิกจ่ายเงินเข้าบัญชีของหน่วยงานเพื่อนำไปจ่ายต่อให้แก่ผู้มีสิทธิรับเงินตรงของหน่วยงาน รับรู้รายได้จากเงินงบประมาณเมื่อได้ส่งคำขอเบิกเงินจากคลัง

(2) กรณีที่เบิกหักผลักส่งหรือเบิกจ่ายตรงจากรัฐบาลให้แก่ผู้มีสิทธิรับเงินของหน่วยงานโดยหน่วยงานไม่ได้รับตัวเงิน รับรู้รายได้จากเงินงบประมาณเมื่อได้รับอนุมัติคำขอเบิกเงินจากคลัง

**3.22 รายได้ภาษีจัดสรร**

รายได้ที่รัฐบาลเก็บแล้วจัดสรรให้ หมายถึง ภาษีที่รัฐจัดสรรให้ เช่น ภาษีมูลค่าเพิ่ม ภาษีธุรกิจเฉพาะ ภาษีสรรพสามิต ภาษีค่าธรรมเนียมรถยนต์ ค่าธรรมเนียมการจดทะเบียนสิทธิและนิติกรรมที่ดิน ค่าภาคหลวงแร่ ค่าปิโตรเลียม เป็นต้น ภาษีที่รัฐแบ่งให้ คือ ภาษีมูลค่าเพิ่มที่รัฐจัดสรรเพิ่มเติมให้แก่หน่วยงาน ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น จะแสดงมูลค่าตามที่ได้รับ

**3.23 รายได้จากการขายสินค้าและบริการ**

รายได้จากการขายสินค้าและบริการ หน่วยงานจะรับรู้รายได้เมื่อได้รับเงิน และเมื่อสามารถวัดมูลค่าของจำนวนรายได้ได้อย่างน่าเชื่อถือ

**3.24 รายได้จากการอุดหนุนจากหน่วยงานภาครัฐ**

รายได้ที่รัฐบาลอุดหนุนให้ หมายถึง เงินอุดหนุนทุกประเภท ที่รัฐจัดสรรหรือหน่วยงานอื่นอุดหนุนให้ เช่น รายได้เงินอุดหนุนทั่วไปตามอำนาจหน้าที่และภารกิจถ่ายโอน รายได้เงินอุดหนุนทั่วไปที่รัฐกำหนดวัตถุประสงค์ รายได้เงินอุดหนุนเฉพาะกิจ รายได้เงินอุดหนุนเพื่อเป็นเงินรางวัลสำหรับองค์กรปกครองส่วนท้องถิ่นที่มีการบริหารจัดการที่ดี และรายได้เงินอุดหนุนจากหน่วยงานอื่น หน่วยงานจะรับรู้รายได้พร้อมกับรับรู้ค่าใช้จ่ายเมื่อได้รับสินค้าและบริการที่หน่วยงานได้มีการตรวจรับเรียบร้อยแล้ว

**3.25 รายได้จากการจัดเก็บภาษี ค่าธรรมเนียม ค่าปรับ และใบอนุญาต**

รายได้จากการจัดเก็บภาษี ค่าธรรมเนียม ค่าปรับ และใบอนุญาตรับรู้ตามเกณฑ์ ดังนี้

(1) รายได้ค่าภาษี ในช่วงจัดเก็บภาษีหน่วยงานจะรับรู้รายได้เมื่อได้รับเงิน และเมื่อเกินกำหนดชำระจะรับรู้ลูกหนี้ค่าภาษีคู่กับรายได้ค่าภาษีที่ยังไม่ได้รับ

(2) รายได้ค่าธรรมเนียม รายได้ค่าปรับ รายได้ค่าใบอนุญาต และรายได้อื่น หน่วยงานจะรับรู้เมื่อได้รับเงิน

**3.26 รายได้จากการอุดหนุนและบริจาค**

รายได้จากการอุดหนุนและบริจาค เป็นส่วนหนึ่งของรายการโอนตามมาตรฐานการบัญชีภาครัฐ ฉบับที่ 23 เรื่อง รายได้จากการไม่แลกเปลี่ยน คือ การโอนทรัพยากรจากหน่วยงานหนึ่งไปยังอีกหน่วยงานหนึ่งโดยไม่ได้ให้สิ่งตอบแทนที่มีมูลค่าใกล้เคียงกันเป็นการแลกเปลี่ยน และไม่ใช่รายได้ทางภาษี

รายได้จากการอุดหนุนและบริจาคที่มีเงื่อนไขของสินทรัพย์ที่โอนรับรู้เป็นรายได้รอการรับรู้ เมื่อได้รับเงินและทยอยรับรู้เป็นรายได้เมื่อได้ทำตามเงื่อนไขที่กำหนด สำหรับรายได้จากการอุดหนุนและบริจาคที่ไม่มีเงื่อนไขของสินทรัพย์ที่โอน ไม่ว่าจะมีข้อจำกัดของสินทรัพย์ที่โอนหรือไม่ รับรู้เป็นรายได้เมื่อได้รับสินทรัพย์รับโอน ที่เป็นไปตามเกณฑ์การรับรู้สินทรัพย์

- ข้อจำกัดของสินทรัพย์ที่โอน ไม่รวมถึงข้อกำหนดให้ต้องคืนสินทรัพย์ที่รับโอนหรือประโยชน์เชิงเศรษฐกิจในอนาคตหรือศักยภาพในการบริการอื่นที่ต้องคืนให้แก่ผู้โอน ถ้าไม่ใช่สินทรัพย์ตามที่ระบุไว้ ดังนั้น เมื่อเริ่มมีสิทธิควบคุมสินทรัพย์ภายใต้ข้อจำกัด ผู้รับโอนไม่ได้มีภาระผูกพันในปัจจุบันที่จะต้องโอนประโยชน์ เชิงเศรษฐกิจหรือศักยภาพในการบริการให้แก่บุคคลที่สาม เมื่อผู้รับโอนทำผิดข้อจำกัด ผู้โอนหรือฝ่ายอื่น อาจมีทางเลือกในการใช้บทลงโทษต่อผู้รับโอน ดังนั้น เมื่อหน่วยงานได้รับสินทรัพย์ตามข้อจำกัดจึงรับรู้รายได้ทันที

- เงื่อนไขของสินทรัพย์ที่โอน กำหนดให้หน่วยงานจะต้องใช้ประโยชน์เชิงเศรษฐกิจในอนาคตหรือศักยภาพในการบริการของสินทรัพย์ตามที่ระบุไว้ หรือต้องคืนประโยชน์เชิงเศรษฐกิจในอนาคตหรือศักยภาพในการบริการให้แก่ผู้โอนกรณีที่ผิดเงื่อนไขนั้น ดังนั้น หน่วยงานผู้รับโอนสินทรัพย์จึงมีภาระผูกพันในปัจจุบันที่ต้อง ส่งมอบประโยชน์เชิงเศรษฐกิจในอนาคตหรือศักยภาพในการให้บริการแก่บุคคลที่สามเมื่อเริ่มมีสิทธิควบคุมสินทรัพย์ที่อยู่ภายใต้เงื่อนไข ทั้งนี้เป็นเพราะผู้รับโอนไม่สามารถหลีกเลี่ยงกระแสไหลออกของทรัพยากร เนื่องจากมีข้อกำหนดให้ใช้ประโยชน์จากสินทรัพย์ในการส่งมอบสินค้าหรือบริการให้แก่บุคคลที่สาม หรือไม่เช่นนั้นต้องส่งคืนประโยชน์เชิงเศรษฐกิจในอนาคตหรือศักยภาพในการให้บริการให้แก่ผู้โอน ดังนั้น เมื่อผู้รับโอนเริ่มรับรู้สินทรัพย์ตามเงื่อนไข จึงเกิดหนี้สินขึ้นด้วย

**3.27 รายได้ของกิจการเฉพาะการและหน่วยงานภายใต้สังกัด**

รายได้ของกิจการเฉพาะการและหน่วยงานภายใต้สังกัด หมายถึง รายได้ของกิจการเฉพาะการและหน่วยงานภายใต้สังกัดที่อยู่ในการบริหารของหน่วยงาน เช่น สถานธนานุบาล โรงผลิตน้ำประปา และประปาหมู่บ้าน กิจการสถานีขนส่ง กิจการท่าเรือ โรงพยาบาล หน่วยบริการสาธารณสุข โรงเรียน ศูนย์พัฒนาเด็กเล็ก และกิจการอื่น เป็นต้น

**3.28 ค่าใช้จ่ายบุคลากร**

ค่าใช้จ่ายบุคลากร หมายถึง รายจ่ายที่กำหนดให้จ่ายเพื่อการบริหารบุคคลภาครัฐ ซึ่งประกอบด้วย เงินเดือน (ฝ่ายประจำ) เงินเดือน (ฝ่ายการเมือง) ค่าล่วงเวลา เงินประจำตำแหน่ง เงินตอบแทนพนักงานขององค์กรปกครองส่วนท้องถิ่น เงินค่าครองชีพ เงินช่วยการศึกษาบุตร เงินสมทบ กบท. เงินสมทบกองทุนประกันสังคม เงินสมทบกองทุนเงินทดแทน และค่าเช่าบ้าน องค์กรปกครองส่วนท้องถิ่นจะรับรู้เมื่อค่าใช้จ่ายนั้นเกิดขึ้น

**3.29 ค่าบำเหน็จบำนาญ**

ค่าบำเหน็จบำนาญ หมายถึง เงินที่ทางราชการจ่ายจากงบประมาณ (งบกลาง) ให้ข้าราชการเพื่อตอบแทนความชอบที่ได้รับราชการมา ซึ่งอาจจ่ายเป็นเงินก้อนครั้งเดียว (บำเหน็จ) หรือจ่ายเป็นรายเดือนจนกว่าจะถึงแก่กรรมหรือหมดสิทธิรับ (บำนาญ)

**3.30 ค่าตอบแทน**

ค่าตอบแทน หมายถึง ค่าใช้จ่ายต่างๆ ที่องค์การจ่ายให้แก่ผู้ปฏิบัติงาน เพื่อตอบแทนการปฏิบัติงานตามหน้าที่ความรับผิดชอบ จูงใจให้มีการปฏิบัติงานอย่างมีประสิทธิภาพส่งเสริมขวัญกำลังใจของผู้ปฏิบัติงาน ซึ่งประกอบด้วย ค่าตอบแทนการปฏิบัติงาน และค่าตอบแทนอาสาสมัคร องค์กรปกครองส่วนท้องถิ่นจะรับรู้เมื่อค่าใช้จ่ายนั้นเกิดขึ้น

**3.31 ค่าใช้สอย**

ค่าใช้สอย หมายถึง รายจ่ายเพื่อให้ได้มาซึ่งบริการ (ยกเว้น บริการสาธารณูปโภค สื่อสารและโทรคมนาคม) รายจ่ายที่เกี่ยวกับการรับรองพิธีการ และรายจ่ายที่เกี่ยวเนื่องกับ การปฏิบัติราชการที่ไม่เข้าลักษณะรายจ่ายอื่นๆ ประกอบด้วย ค่าใช้จ่ายด้านการฝึกอบรม ค่าใช้จ่ายเดินทาง ค่าซ่อมแซมและบำรุงรักษา ค่าจ้างเหมาบริการ ค่าธรรมเนียม ค่าใช้จ่ายในการประชุม ค่าเช่า ค่าประชาสัมพันธ์ และค่าใช้สอยอื่น องค์กรปกครอง ส่วนท้องถิ่นจะรับรู้เมื่อค่าใช้จ่ายนั้นเกิดขึ้น

**3.32 ค่าวัสดุ**

ค่าวัสดุ หมายถึง รายจ่ายเพื่อให้ได้มาซึ่งสิ่งของที่มีลักษณะโดยสภาพไม่คงทนถาวร หรือตามปกติ มีอายุการใช้งานไม่ยืนนาน สิ้นเปลือง หรือเปลี่ยนสภาพไปในระยะเวลวอันสั้น ซึ่งประกอบด้วย ค่าวัสดุใช้ไป ค่าแก๊สและน้ำมันเชื้อเพลิง และค่าจัดหาสินทรัพย์มูลค่าต่ำกว่าเกณฑ์ องค์กรปกครองส่วนท้องถิ่นระรับรู้เมื่อค่าใช้จ่ายนั้นเกิดขึ้น

**3.33 ค่าสาธารณูปโภค**

ค่าสาธารณูปโภค หมายถึง รายจ่ายค่าบริการสาธารณูปโภค สื่อสารและโทรคมนาคม) รวมถึงค่าใช้จ่ายที่ต้องชำระพร้อมกัน ซึ่งประกอบด้วย ค่าไฟฟ้า ค่าบริการสื่อสารและโทรคมนาคม และค่าบริการไปรษณีย์ องค์กรปกครองส่วนท้องถิ่นจะรับรู้เมื่อค่าใช้จ่ายนั้นเกิดขึ้น

**3.34 ต้นทุนขายสินค้าและบริการ**

ต้นทุนของสินค้าและบริการที่ใช้ในการผลิตน้ำประปาในงวดบัญชีนั้น เช่น ค่าแรงงาน เป็นต้น องค์กรปกครองส่วนท้องถิ่นจะรับรู้เมื่อค่าใช้จ่ายนั้นเกิดขึ้น

**3.35 ค่าเสื่อมราคาและค่าตัดจำหน่าย**

ค่าเสื่อมราคาและค่ตัดจำหน่าย หมายถึง ค่าใช้จ่ายประเภทหนึ่งทางบัญชี โดยค่าใช้จ่ายทั้งสอง ไม่ใช้ค่าใช้จ่ายที่เกิดขึ้นเป็นเงินสด แต่เป็นรายการที่คำนวณขึ้นเพื่อสะท้อนต้นทุนหรือค่าใช้จ่ายที่แท้จริง ที่เกิดขึ้นตลอดระยะเวลาการใช้สินทรัพย์ทั้งที่มีตัวตนและไม่มีตัวตนในกิจการ ซึ่งประกอบด้วย อาคารและ สิ่งปลูกสร้าง ครุภัณฑ์ สินทรัพย์โครงสร้างพื้นฐาน และสินทรัพย์ไม่มีตัวตน

**3.36 ค่าใช้จ่ายจาการอุดหนุนหน่วยงานภาครัฐ**

ค่าใช้จ่ายจากการอุดหนุนจากหน่วยงานภาครัฐ ประกอบด้วย ค่าใช้จ่ายอุดหนุน – หน่วยงานภาครัฐ และค่าใช้จ่ายอุดหนุน – องค์กรปกครองส่วนท้องถิ่น องค์กรปกครองส่วนท้องถิ่นจะรับรู้เมื่อค่าใช้จ่ายนั้นเกิดขึ้น

**3.37 ค่าใช้จ่ายจากการอุดหนุนอื่นและบริจาค**

ค่าใช้จ่ายจากการอุดหนุนอื่นและบริจาค ประกอบด้วย ค่าใช้จ่ายอุดหนุนเพื่อการดำเนินงาน – ภาคครัวเรือน ค่าใช้จ่ายสวัสดิการของรัฐบาล ค่าใช้จ่ายอุดหุนเพื่อโภชนาการ และค่าใช้จ่ายอุดหนุนเพื่อการศึกษา องค์กรปกครองส่วนท้องถิ่นระรับรู้เมื่อค่าใช้จ่ายนั้นเกิดขึ้น

**3.38 ค่าใช้จ่ายอื่น**

ค่าใช้จ่ายอื่น ประกอบด้วย หนี้สงงสัยจะสูญและหนี้สูญ องค์กรปกครองส่วนท้องถิ่นจะรับรู้หนี้ สงสัยจะสูญเป็นค่าใช้จ่ายคู่กับค่าเผื่อหนี้สงสัยจะสูญในรอบระยะเวลาบัญชีนั้น ค่าใช้จ่ายเงินช่วยเหลือผู้ประสบภัย ค่าใช้จ่ายจากการจำหน่าย/โอนสินทรัพย์ และค่าใช้จ่ายอื่น องค์กรปกครองส่วนท้องถิ่นจะรับรู้เมื่อค่าใช้จ่ายนั้นเกิดขึ้น

**3.39 ต้นทุนทางการเงิน**

ต้นทุนทางการเงิน หมายถึง ค่าใช้จ่ายที่เกิดขึ้นเนื่องจากองค์กรปกครองส่วนท้องถิ่นต้องจัดหาเงินทุนมาดำเนินงาน เช่น ดอกเบี้ยเงินกู้เงินทุนขององค์กรปกครองส่วนท้องถิ่น ค่าธรรมเนียมธนาคาร (ที่เกี่ยวกับการจัดหาหรือกู้เงิน) ดอกเบี้ยจ่ายที่เกิดจากสัญญาเช่าการเงิน เป็นต้น